รูปแบบศูนย์พัฒนาห้องสมุดโรงเรียนมัธยมศึกษาสังกัดสำนักงานเขตพื้นที่การศึกษา จังหวัดสมุทรปราการ
The model for the secondary school libraries development center in Samutprakan educational service
จิตราพรรณ์ ฉัตรสถานนท์
ห้องสมุดโรงเรียน -- การบริหาร
ความร่วมมือระหว่างห้องสมุด
การวิจัยครั้งนี้มีวัตถุประสงค์เพื่อกำหนดรูปแบบของศูนย์พัฒนางานห้องสมุดโรงเรียน มัธยมศึกษา จังหวัดสมุทรปราการ ในด้านความร่วมมือระหว่างห้องสมุดและข่ายงานห้องสมุด การวิจัยครั้งนี้เป็นการวิจัยเชิงสำรวจประชากรที่ใช้ศึกษา คือ ผู้บริหารสถานศึกษาโรงเรียนมัธยมศึกษาและครูบรรณารักษ์ห้องสมุดโรงเรียนมัธยมศึกษา จังหวัดสมุทรปราการ จำนวน 66 คน โดยใช้แบบสอบถามในการรวบรวมข้อมูลสถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย และค่าเบี่ยงเบนมาตรฐาน ผลการวิจัยสรุปได้ว่า รูปแบบศูนย์พัฒนางานห้องสมุดโรงเรียนมัธยมศึกษา สังกัดสำนักงานเขตพื้นที่การศึกษา จังหวัดสมุทรปราการ ควรร่วมมือในระดับจังหวัด ควรเป็นหน่วยงานเฉพาะมีสำนักงานโดยตรงที่ทำหน้าที่เป็นศูนย์กลางการติดต่อ และมีหัวหน้างานรับผิดชอบปฏิบัติงานเต็มเวลา ด้านงบประมาณควรมีการจัดสรรให้โดยเฉพาะ ศูนย์พัฒนางานห้องสมุดโรงเรียนมัธยมศึกษา มีความสำคัญต่อการพัฒนาห้องสมุดโรงเรียนให้ได้มาตรฐานทัดเทียมกัน ทำให้ห้องสมุดเป็นศูนย์รวมสารนิเทศ สามารถขยายงานบริการให้กับผู้ใช้มากยิ่งขึ้น และส่งเสริมการค้นคว้าหาความรู้ของนักเรียนเพิ่มมากขึ้น และมีวัตถุประสงค์เพื่อร่วมกันจัดกระบวนการปฏิบัติงานต่างๆ ให้มีมาตรฐานเดียวกัน เป็นศูนย์ข้อมูลทางวิชาการ และเพื่อใช้สารนิเทศร่วมกัน มีหน้าที่กำหนดมาตรฐานในการปฏิบัติงานร่วมกัน และพัฒนา ปรับปรุงระบบความร่วมมือและข่ายงานห้องสมุด รวมทั้งกิจกรรมที่ได้จัดทำขึ้นโดยมีเป้าหมายของข่ายงานห้องสมุดเพื่อให้สามารถติดต่อสื่อสารในระบบออนไลน์ได้ มีฐานข้อมูลที่ใช้สืบค้นสารนิเทศร่วมกัน ส่วนโครงสร้างของข่ายงานห้องสมุดผู้บริหารเห็นว่าโครงสร้างแบบผสมผสานเหมาะสม ส่วนบรรณารักษ์เห็นว่าควรเป็นโครงสร้างแบบกระจาย ในด้านกิจกรรมความร่วมมือระหว่างห้องสมุด บรรณารักษ์ต้องการมากที่สุดในแต่ละด้าน ได้แก่ งานด้านห้องสมุด งานด้านวิชาการ และงานด้านการสอน ส่วนกิจกรรมของข่ายงานของศูนย์พัฒนางานห้องสมุดโรงเรียนที่ต้องการ คือ การพัฒนาทรัพยากรห้องสมุด การส่งเสริมความรู้เกี่ยวกับข่ายงานให้กับบุคลากรห้องสมุด และการจัดหมู่และทำรายการ
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ฉวีวรรณ คูหาภินันทน์
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ศิลปศาสตรมหาบัณฑิต
บรรณารักษศาสตร์และสารสนเทศศาสตร์